मीनाक्षी जैन

मीनाक्षी जैन एक भारतीय इतिहासकार एवं राजनीति विज्ञानी हैं। उन्होंने दिल्ली विश्वविद्यालय से संबद्ध गार्गी महाविद्यालय के इतिहास विभाग में शिक्षण कार्य किया है। वह इतिहास पाठ्यपुस्तक "मध्ययुगीन भारत" की लेखिका हैं। उनकी हाल की पुस्तक, "राम और अयोध्या", अयोध्या विवाद पर एक महत्वपूर्ण कृति है। वे टाइम्स ऑफ इंडिया के पूर्व संपादक गिरिलाल जैन की सुपुत्री हैं।Khushwant Singh, Biased view  (Book review of The Hindu Phenomenon), India Today, 31 August 1994. 

उन्होंने दिल्ली विश्वविद्यालय से राजनीति विज्ञान में पीएचडी प्राप्त की। उन्होंने नेहरु स्मारक संग्रहालय एवं पुस्तकालय के एक फेलो के रूप में भी काम किया था। सम्प्रति वे दिल्ली विश्वविद्यालय से संबद्ध गार्गी कॉलेज में इतिहास के एक सहायक प्रोफेसर हैं।

सन, 2014 में उन्हें भारतीय इतिहास अनुसन्धान परिषद का सदस्य नियुक्त किया गया। सन 2020 में भारत सरकार ने उन्हें पद्मश्री से सम्मानित किया।

सन्दर्भ

श्रेणी:राजनीति विज्ञान

बाहरी कड़ियाँ

श्रेणी:जीवित लोग
श्रेणी:भारतीय इतिहासकार
श्रेणी: भारतीय महिला साहित्यकार